L 182/54
FI
Euroopan unionin virallinen lehti
19.7.2023
4.3 Päällikön katsotaan olevan vastuussa kaikesta toteen näytetystä aluksen VMS-järjestelmään puuttumisesta, jonka tarkoituksena on häiritä järjestelmän toimintaa tai väärentää sijainti-ilmoituksia.
Kaikkiin rikkomuksiin sovelletaan Madagaskarin lainsäädännössä vahvistettuja seuraamuksia.
Aluksen päällikköä ei voida pitää vastuullisena 4.2 kohdassa tarkoitetuista viestintäjärjestelmien toimintahäiriöistä.
4.4 Jos asiasta syntyy riita, se viedään sekakomitean käsittelyyn. 5.
Sijainti-ilmoitusten toimittamistiheyden muuttaminen 5.1 Madagaskarin kalastuksenseurantakeskus voi rikkomuksen todistamiseksi esittämiensä perusteltujen seikkojen pohjalta osoittaa lippuvaltion kalastuksenseurantakeskukselle pyynnön, jonka jäljennös toimitetaan unionille ja jonka mukaan aluksen sijainti-ilmoitusten toimittamistiheys olisi nostettava määritellyn tutkintajakson ajaksi 30 minuuttiin.
5.2 Madagaskarin kalastuksenseurantakeskuksen on toimitettava kyseiset todisteet lippuvaltion kalastuksenseuranta­ keskukselle ja unionille.
5.3 Lippuvaltion kalastuksenseurantakeskuksen on noudatettava viipymättä nostettua toimittamistiheyttä sijaintiilmoitusten lähettämisessä Madagaskarin kalastuksenseurantakeskukselle.
5.4 Madagaskarin kalastuksenseurantakeskuksen on ilmoitettava tarkastusmenettelyn päättymisestä välittömästi lippuvaltion kalastuksenseurantakeskukselle ja unionille.
5.5 Määritellyn tutkintajakson lopuksi Madagaskarin kalastuksenseurantakeskus ilmoittaa lippuvaltion kalastuksenseu­ rantakeskukselle ja unionille mahdollisista jatkotoimista. 6.
VMS-viestien pätevyys riitatapauksissa VMS-järjestelmästä saadut paikkatiedot ovat ratkaisevia, jos osapuolilla on erimielisyyksiä.
5 jakso Tarkkailijat 1.
Kalastustoiminnan tarkkailu 1.1 Osapuolet tunnustavat kansallisen tarkkailijaohjelman ja IOTC:n sovellettavista päätöslauselmista johtuvien velvoitteiden noudattamisen merkityksen tieteellisiä tarkkailijoita koskevan ohjelman osalta.
1.2 Tässä tarkoituksessa sovelletaan seuraavaa: 1.2.1 Jokaisella aluksella on oltava tarkkailija, kun alus on Madagaskarin kalastusalueella.
Vähintään 30 prosentilla aluksista on oltava Madagaskarin viranomaisen nimeämiä tarkkailijoita.
Lopun 70 prosentin osalta tarkkaili­ jakattavuus järjestetään tarvittaessa alueellisten tarkkailijaohjelmien tai sähköisten tarkkailijaohjelmien avulla.
1.2.2 Tarkkailijoiden tehtävänä on valvoa 1.1 kohdan soveltamista ja kaikkien niiden muiden tieteellisten tietojen keräämistä, jotka Madagaskarin kansallinen toimivaltainen laitos tai yhteinen tieteellinen työryhmä on yksilöinyt. 2.
Nimetyt alukset ja tarkkailijat 2.1 Kalastuslupia myöntäessään Madagaskarin viranomainen laatii tai tapauksen mukaan päivittää luettelon aluksista, joille tulee madagaskarilainen tarkkailija 1.2.1 kohdassa esitettyjen tavoitteiden saavuttamiseksi.
2.2 Madagaskarin viranomainen toimittaa kyseisen luettelon sähköisesti unionin viranomaisille ja asianomaisille varustajille heti, kun se on laadittu tai sitä on päivitetty.
Jos jollakin valituista aluksista on asianmukaisesti todistettu tilan puute, joka johtuu erityisesti merirosvoukseen liittyvistä turvallisuusvaatimuksista, Madagaskarin viranomainen mukauttaa valittujen alusten luetteloa kyseisen tilanteen ottamiseksi huomioon mutta varmistaen 1.2.1 kohdassa tarkoitetun tavoitteen saavuttamisen.
2.3 Kun luettelo kalastusaluksista, joille tulee tarkkailija, on saatu lopulliseen muotoonsa, Madagaskar ilmoittaa asianomaisille varustajille tai heidän edustajilleen yhtä aikaa ne alukset, joille tulee nimetty tarkkailija 1.2.1 kohdan mukaisesti.